CELEX: 32005R1964
Language: mt
Date: 2005-11-29 00:00:00
Title: Regolament tal-Kunsill (KE) Nru 194/2005 tad- 29 ta' Novembru 2005 dwar ir-rati ta' tariffa għall-banana

12.12.2008      MT               Il-Ġurnal Uffiċjali ta’ l-Unjoni Ewropea                         649

32005R1964

2.12.2005                     IL-ĠURNAL UFFIĊJALI TA’ L-UNJONI EWROPEA                         L 316/1

                     REGOLAMENT TAL-KUNSILL (KE) Nru 194/2005

                                    tad-29 ta’ Novembru 2005

                               dwar ir-rati ta' tariffa għall-banana

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133
tiegħu,

Wara li kkunsidra l-proposta mill-Kummissjoni,
 ---pagebreak--- 650              MT                Il-Ġurnal Uffiċjali ta’ l-Unjoni Ewropea                    12.12.2008

Billi:

(1)       Ir-Regolament tal-Kunsill (KEE) Nru 404/93 tat-13 ta' Frar 1993 dwar l-organizzazzjoni
          komuni tas-suq tal-banana1 jipprevedi d-dħul fis-seħħ ta' reġim ta' tariffa biss għall-
          importazzjonijiet tal-banana sa mhux iktar tard mill-1 ta' Jannar 2006.

(2)       Fit-12 ta' Lulju 2004, il-Kunsill awtorizza lill-Kummissjoni biex tiftaħ negozjati taħt l-
          Artikolu XXVIII tal-GATT 1994 bil-ħsieb li jiġu mmodifikati ċerti konċessjonijiet għall-
          banana. Għaldaqstant, il-Komunità nnotifikat lid-WTO fil-15 ta' Lulju 2004 bl-intenzjoni
          tagħha li timmodifika l-konċessjonijiet dwar il-punt 0803 00 19 (banana) fl-Iskeda CXL
          tal-KE. In-negozjati tmexxew mill-Kummissjoni b'konsultazzjoni mal-Kumitat stabbilit bl-
          Artikolu 133 tat-Trattat u l-Kumitat Speċjali dwar l-Agrikoltura u fi ħdan il-qafas tad-
          direttivi dwar in-negozjati maħruġin mill-Kunsill.

(3)       Il-Kummissjoni ma rnexxilhiex tinnegozja ftehim aċċettabbli ma' l-Ekwador u l-Panama, li
          għandhom interess ta' forniment prinċipali, u l-Kolombja u l-Kosta Rika, li għandhom
          interess ta' forniment sostanzjali, fi prodotti ta' HS sub-titolu 0803 00 19 (banana). Skond l-
          Anness għad-Deċiżjoni tal-Konferenza Ministerjali tad-WTO ta' l-14 ta' Novembru 2001
          dwar il-Komunitajiet Ewropej - il-Ftehim ta' Sħubija AKP-KE, il-Kummissjoni kellha
          konsultazzjonijiet ukoll ma' Membri oħrajn tad-WTO. Dawn il-konsultazzjonijiet ma
          wasslux għal ftehim aċċettabbli.

1
         ĠU L 47, 25.2.1993, p. 1. Ir-Regolament kif emendat l-aħħar bl-Att ta' Adeżjoni 2003.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                             651

(4)      Fil-31 ta' Jannar 2005 l-Komunità nnotifikat lid-WTO bl-intenzjoni tagħha li tibdel il-
         konċessjonijiet tagħha dwar il-punt 0803 00 19 (banana) b'dazju kkonsolidat ta' EUR
         230/tunnellata.

(5)      Il-proċedura ta' arbitraġġ stabbilita fl-Anness għad-Deċiżjoni nbdiet fit-30 ta' Marzu 2005.
         Id-Deċiżjoni ta' l-Arbitru maħruġa fl-1 ta' Awissu 2005 kkonkludiet li r-rata ta' tariffa ta' l-
         MFN ta' EUR 230/tunnellata proposta mill-Komunità ma kinitx konsistenti ma' l-Anness
         imsemmi hawn fuq minħabba li ma kinitx ser tirriżulta ta' l-inqas fiż-żamma ta' l-aċċess
         għas-suq totali għall-fornituri tal-MFN. Il-Kummissjoni rrevediet il-proposta tal-Komunità
         fid-dawl tas-sejbiet ta' l-arbitru. F'tieni deċiżjoni ta' arbitraġġ, maħruġa fis-27 ta' Ottubru
         2005, l-Arbitru kkonkluda li l-proposta riveduta għal rata ta' tariffa ta' l-MFN ta' EUR 187
         tunnellata tonqos milli tirratifika l-kwistjoni. Għalhekk il-Kummissjoni mmodifikat aktar
         il-proposta tagħha sabiex tirratifika l-kwistjoni.

(6)      Għandha tinfetaħ ukoll kwota ta' rata ta' tariffa għall-banana li toriġina mill-pajjiżi AKP
         f'konformità ma' l-impenji Komunitarji skond il-Ftehim ta' Sħubija AKP-KE.

(7)      Il-miżuri neċessarji għall-implimentazzjoni ta' dan ir-Regolament, kif ukoll miżuri
         transitorji rigward b'mod partikolari, il-ġestjoni tal-kwota ta' rata ta' tariffa għall-banana li
         toriġina mill-pajjiżi AKP, għandhom jiġu adottati skond id-Deċiżjoni tal-Kunsill
         1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta'
         l-implimentazzjoni konferiti fuq il-Kummissjoni1,

ADOTTA DAN IR-REGOLAMENT:

1
       ĠU L 184, 17.7.1999, p. 23.
 ---pagebreak--- 652               MT              Il-Ġurnal Uffiċjali ta’ l-Unjoni Ewropea                     12.12.2008

                                               Artikolu 1

1.       Mill-1 ta' Jannar 2006 r-rata ta' tariffa għall-banana (kodiċi NM 0803 00 19) għandha tkun
         EUR 176/tunnellata.

2.       Kull sena mill-1 ta' Jannar, li tibda mill-1 ta' Jannar 2006, kwota ta' tariffa awtonoma ta'
         775 000 tunnellata ta' piż nett soġġetta għal rata ta' dazju żero għandha tinfetaħ għall-
         importazzjonijiet ta' banana (NM kodiċi 0803 00 19) li toriġina mill-pajjiżi ta' l-AKP.

                                               Artikolu 2

Il-miżuri neċessarji għall-implimentazzjoni ta' dan ir-Regolament, u miżuri transitorji neċessarji
biex tkun iffaċilitata l-bidla mill-arranġamenti eżistenti għal dawk imniżżlin f'dan ir-Regolament,
għandhom jiġu adottati skond il-proċedura msemmija fl-Artikolu 3(2).

                                               Artikolu 3

1.       Il-Kummisjsoni għandha tkun assistita mill-Kumitat Maniġerjali għall-Banana stabbilit bl-
         Artikolu 26 tar-Regolament Nru 404/93 (KE) (minn issa 'l quddiem imsejjaħ "il-Kumitat").

2.       Meta ssir referenza għal dan il-paragrafu, għandhom japplikaw l-Artikoli 4 u 7 tad-
         Deċiżjoni 1999/468/KE.

         Il-perijodu stabbilit fl-Artikolu 4(3) tad-Deċiżjoni 1999/468/KE għandu jkun stabbilit għal
         xahar.

3.       Il-Kumitat għandu jadotta r-regoli ta' proċedura tiegħu.
 ---pagebreak--- 12.12.2008      MT               Il-Ġurnal Uffiċjali ta’ l-Unjoni Ewropea                          653

                                              Artikolu 4

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-
Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 29 ta’ Novembru 2005.

                                             Għall-Kunsill
                                             Il-President
                                             A. JOHNSON